Ego Raynerius, dominus Calvi Montis, divine miserationis respectu, Jherosolimam iturus, posteritatia) nostre notum fieri volumus quod apud villam que dicitur Monceuns de rebus sancte Marie monasterii Molismensis multociens injuste et violenter subripuimus et multas exactiones et multimodas injurias et dampna innumera sepius intulimus, sed quia Deus meminem vult perire sed omnis quantum in ipso est adducit ad penitenciam et quia non vult mortem peccatoris sed magis ut convertatur, idcirco de perpetratis iniquitatibus meis et maxime de rebus prefato monasterio a nobis ablatis, Deo miserante commonitus reum me esse et domini Calvi Montis, quidque sint, nullum jus in prenominata villa habere vere recognoscens, et digna poenitentia illicite acta deflens et male ablata restituere cupiens, in remissionem peccatorum meorum pro rerum ablatarum restitutione monasterio Molismensi et fratribus ibidem commorantibus, Guidonem de Rosnay cum manso suo et omni tenemento suo et quicquid in villa predicta habeo que proprii juris est sancte Marie monasterii, videlicet meos homines utriusque sexus cum omni progenie sua pertinentes ad predictam villam, in manu domini et venerabilis Geraudi, Molismensis abbatis, Marguareta uxore mea, et abbatissa de Polontgeb), et Elisent, et Clementia, sororibus meis, laudantibus et concedentibus, damus et in perpetuum sine ulla inquietatione possidendum concedimus. Hoc actum est coram Bernardo, abbate Clarevallensis, in presentia comitis Theobaldi qui hec beneficia et omnia cetera prefate ville in sua custodia retinuit et sigillo suo firmare precepit. Hujus rei testes sunt Milo abbas de Crista, Euvrardus et multi alii. Acta sunt hec anno ab incarnatione Domini M° C° XLVII° 1.